blomsterduft
Store norske leksikon,Biologi,Vitenskapsgrener i biologien,Botanikk,Plantefysiologi,Plantenes vekst og utvikling,Plantenes reproduksjon
Blomsterduft er lukt fra blomster som skyldes eteriske oljer som fordamper. Oljene blir til i egne små kjertler som finnes hos visse planter. Blomsterduft virker som lokkemiddel for insekter.
Duftstoffene er satt sammen av mange kjemiske forbindelser. Hovedgruppene er terpener, fenylpropanderivater, aminer og indolforbindelser.Mange stoffer som gir blomsterduft kan være velluktende for mennesker. Andre har en lukt som minner om råtnende kjøtt og avføring, men virker tiltrekkende på mange insekter. Terpenene geraniol, limonen og thymol og fenylpropanderivatene kumarsyre og vanillin er eksempler på duftstoffer som er velluktende for mennesker. Indolforbindelsen skatol, ammoniakk og metylamin er eksempler på blomsterduft som lukter vondt for mennesker. Les mer i Store norske leksikon kjertler – botanikk eterisk olje pollinering – botanikk insektpollinering luktesans